text: Хонас Гутиерес трансферна цел на Рома - Европейски футбол - Sportal.bg
  Хонас Гутиерес трансферна цел на Рома
  08 юли 2009 | 14:58
  Аржентинският полузащитник на Нюкасъл Хонас Гутиерес може да премине в италианския гранд Рома съобщава "Мирър". След слабия сезон и изпадането на "свраките" в Чампиъншип, Гутиерес заяви желанието си да напусне тима. Първоначално се смяташе, че отборът на Порто ще вземе под наем крилото, но последните индикации са свързани с Рома. Най-вероятно Гутиерес ще бъде преотстъпен в срок от 1 година на римските "вълци" с опция за закупуване. Аржентинецът се надява да играе постоянно на високо ниво и по този начин да гарантира мястото си в състава на Диего Марадона за Световното първенство в Република Южна Африка идната година.
  Гутиерес е в отбора на Нюкасъл от 2008 година след трансфер за 5,2 милиона паунда от Майорка. Аржентинският национал има 30 мача с екипа на "джордитата", но нито един отбелязан гол.